open-index/open-wikipedia-markdown huggingface dataset:
Bads Holovejs

**Bads Holovejs** (; dzimis 1988. gada 1. martā) ir kanādiešu hokejists, malējais uzbrucējs. Pašlaik (2020) Hollovejs spēlē Austrijas hokeja līgas vienībā Zalcburgas "Red Bull".

## Spēlētāja karjera
Pēc četrām Rietumu hokeja līgā aizvadītām sezonām, profesionāļa karjeru Holovejs sāka 2008.—2009. gada sezonā Amerikas hokeja līgas kluba Mančestras "Monarchs" rindās. Komandas sastāvā hokejists aizvadīja vēl nākamās divas sezonas.

2011.—12. gada sezonu Holovejs aizvadīja jau Šellefteo AIK rindās. 2012.—13. gada sezonu noslēdza kā Zviedrijas Elitsērijas rezultatīvākais spēlētājs, iegūstot arī līgas vērtīgākā spēlētāja balvu un kopā ar AIK izcīnot arī līgas čempiona titulu. 2013. gada aprīlī hokejists līgumu ar AIK pagarināja uz vēl vienu gadu.

## Ārējās saites
Lāšs Heugens

**Lāšs Heugens** (; dzimis 1987. gada 19. martā) ir norvēģu hokejists, vārtsargs, Norvēģijas hokeja izlases dalībnieks. Pašlaik (2020) spēlē Austrijas hokeja līgas komandas *[[Klagenfurter AC]]* sastāvā.

## Spēlētāja karjera
Profesionāļa karjeru Heugens sāka 2006.—07. gada sezonā, kad debitēja Norvēģijas hokeja līgas kluba Sarpsborgas "Sparta" rindās. "Sparta" sistēmā Heugens aizvadīja vēl nākamās divas sezonas, taču 2009.—10. gada sezonā hokejists kļuva par cita Norvēģijas līgas kluba Lørenskog IK pamatvārtsargu.

2011. gada vasarā Heugens pievienojās KHL klubam Minskas "Dinamo". Pirmajā sezonā kluba rindās gan viņš aizvadīja vien trīs spēles, pārējo sezonas daļu pavadot Baltkrievijas Ekstralīgā. 2012.—13. gada sezonā Heugens bija komandas pamatvārtsargs. Minskā Heugens spēlēja līdz 2015. gada vasarai, kad pārcēlās uz Zviedrijas hokeja līgas klubu *[[Färjestad BK]]*, tās sastāvā aizvadot nākamās trīs sezonas. 2018. gadā pievienojās Austrijas hokeja līgas komandai *[[Klagenfurter AC]]*. Kopā ar to Heugens kļuva par Austrijas čempionu un tika iekļauts līgas simboliskajā izlasē.

## Ārējās saites
Jūnass Holess

**Jūnass Holess** (; dzimis 1987. gada 27. augustā) ir norvēģu hokejists, aizsargs, Norvēģijas hokeja izlases dalībnieks. Pašlaik (2020) Holess spēlē Zviedrijas hokeja līgas kluba *[[Linköping HC]]* sastāvā.

## Spēlētāja karjera
Profesionāļa karjeru Holess sāka 2004.—05. gada sezonā Norvēģijas hokeja līgas kluba Sarpsborgas "Sparta" rindās. Tā rindās Holess spēlēja līdz pat 2007.—08. gada sezonas noslēgumam.

2008.—09. gada sezonā Holess kopā ar Zviedrijas Elitsērijas klubu *[[Färjestad BK]]* izcīnīja Zviedrijas čempiona titulu. 2010.—11. gada sezonā 39 spēles aizvadīja NHL kluba Kolorādo "Avalanche" rindās, taču tad atgriezās Zviedrijā, divas sezonas aizvadot Vekšes "Lakers" sastāvā. No 2013. līdz 2015. gadam spēlēja KHL vienībā Jaroslavļas "Lokomotiv", taču tad pievienojās *[[Färjestad BK]]* rindām, komandas sastāvā aizvadot nākamās divas sezonas.

## Ārējās saites
Ārdlija sala

**Ārdlija sala** () vai **Ārdlija pussala** () ir ap 2 km gara un 1 km plata saliņa Dienvidšetlendas salu arhipelāgā Antarktikā. Izvietojusies arhipelāga lielākās Karaļa Džordža salas dienvidrietumu piekrastē Maksvela līcī. Ar Karaļa Džordža salu to savieno ap 300 m gara pie augsta paisuma applūstoša strēle. Sala kalnaina (līdz 65 m vjl), vasarā brīva no ledus.

Salu pirmā nokartēja *Discovery International* ekspedīcija 1935. gadā un nosauca par godu kuģa virsniekam Ričardam Arturam Blaitam Ārdlijam *(Richard Arthur Blyth Ardley)*. 1953. gadā salā tika ierīkots Argentīnas Kara flotes patvērums Baljve, 1982. gadā — Čīles patvērums Hulioripamonti.

Salā ir vairāku putnu sugu kolonijas un 1991. gadā pēc Čīles ierosinājuma salai tika piešķirts Speciālas zinātniskas intereses vietas (mūsdienās — ASPA Nr. 150) statuss.

## Atsauces
Pulss

**Pulss** ( - 'sitiens', 'grūdiens') ir periodiskas asinsvadu apjoma svārstības, saistītas ar sirds saraušanos, kuras nosaka asinspiepildīšanas dinamika un spiediens tajos viena sirds cikla gaitā. Pulsu var izmērīt, iztaustot (izpalpējot) visas taustāmās artērijas (**arteriālais pulss**). Ar speciālo izmeklēšanas metožu palīdzību var būt noskaidrots **venozais pulss** (parasti uz jūga vēnām), taču veselām personām ar sevišķu fizioloģisko stāvokli un dažu patoloģisko formu gadījumos var būt noskaidrots arī **arteriolārais pulss**.

## Arteriālais pulss
thumb
Izšķir centrālo un perifērisko arteriālo pulsu. Centrālo arteriālo pulsu mēra uz aortas, zematslēgaskaula un miega artērijām. Perifērisko arteriālo pulsu mēra uz ekstremitāšu artērijām.

### Arteriālā pulsa īpašības
Arteriālā pulsa izmeklēšana sniedz iespēju iegūt svarīgu informāciju par sirdsdarbību un asinscirkulācijas stāvokli.

Ar palpāciju mēģina noteikt pulsa:
* ritmiskumu — *pulsus regularis* un *pulsus irregularis*;
* spriegumu — *pulsus durus* un *pulsus mollis*;
* piepildījumu — *pulsus plenus* un *pulsus vacuus*;
* vienību — *pulsus altus*, *pulsus parvus* un *pulsus filiformis*;
* vienmērību — *pulsus aequalis* un *pulsus alternans*;
* formu — *pulsus celer* un *pulsus tardus*;
* svārstību skaitu vienā sirds saraušanās reizē — *pulsus monocroticus* un *pulsus dicroticus*;
* samazināšanos pie izejas — *pulsus paradoxus*.

## Venozais pulss
Venozo pulsu mēra uz maģistrālajām vēnām, kuras atrodas tuvu sirdij. Sīkajās un vidējās vēnās pulsa svārstību nav.

## Atsauces
Kristiāns de Šeržē

**Kristiāns de Šeržē** (; dzimis  Kolmarā, miris  Midījā, Alžīrijā) bija franču Romas katoļu baznīcas mūks no cisterciešu ordeņa trapistu atzarojuma un Atlasa Dievmātes klostera priors.

Priors Kristiāns de Šeržē centās uzturēt miermīlīgu dialogu ar apgabala musulmaņu iedzīvotājiem, nodrošināja darbu, medicīnisko palīdzību un izglītību. Viņš bija viens no septiņiem mūkiem no Atlasa Dievmātes abatijas Tibirinas ciemā, netālu no Midījas, kuru 1996. gada martā Alžīrijas pilsoņu kara laikā nolaupīja un pēc diviem mēnešiem nogalināja Bruņota islamistu grupa.

Kristiānu de Šeržē beatificēja kopā ar astoņpadsmit citiem Alžīrijas mocekļiem 2018. gada 9. decembrī.

## Atsauces

## Ārējās saites
* Mieram tuvu. Kristiāns de Šeržē
* Kristiāna de Šeržē testaments. 
* La Théologie de Christian de Chergé.
Fernandu Luišs Roza

**Fernandu Luišs Roza** (; dzimis ), zināms arī kā **Fernandinju** (*Fernandinho*), ir brazīliešu futbolists, pussargs. Kopš 2022. gada spēlē Brazīlijas A sērijas klubā ''Atlético Paranaense''. Karjeru Fernandinju sāka Atlético Paranaense, bet no 2005. gada līdz 2013. gadam viņš spēlēja Doneckas "Šahtar".  viņš pārgāja uz Manchester City par 34 miljoniem eiro.
## Statistika
### Klubs

### Izlase

## Sasniegumi
### Klubs
 **[[Doneckas "Šahtar"]]**
* Ukrainas futbola Premjerlīgas čempions: 2005—06, 2007—08, 2009—10, 2010—11, 2011—12, 2012—13
* Ukrainas Kauss: 2007—08, 2010—11, 2011—12, 2012—13
* Ukrainas Superkauss: 2008, 2010, 2012
* UEFA kauss: 2008—09
 **[[Manchester City F.C.]]**
* Anglijas futbola Premjerlīgas čempions: 2013—14, 2017—18, 2018—19
* Anglijas Līgas kauss: 2013—14, 2015—16, 2017—18, 2018—19, 2019—20
*FA Community Shield: 2018

### Izlase
****
* FIFA U-20 Pasaules kauss: 2003
*Copa América: 2019

### Individuāli
* Doneckas "Šahtar" sezonas labākais spēlētājs (2007.—2008. gada sezona)
* Labākais Ukrainas futbola Premjerlīgas spēlētājs (2007.—2008. gada sezona)

## Atsauces

## Ārējās saites
* Fernandinjo oficiālā mājaslapa

* 
* Fernandinjo profils Doneckas "Šahtar" mājaslapā
Bonija Tailere

**Bonija Tailere** (; dzimusi **Geinore Hopkinsa** (*Gaynor Hopkins*) ) ir velsiešu dziedātāja.

Mūziķes karjeru sākusi 1975. gadā, viņas pirmais hits *[[Lost in France]]* sasniedza Apvienotās Karalistes singlu topa pirmo desmitnieku. 1983. gadā par singlu *[[Total Eclipse of the Heart]]* saņēmusi pirmo *[[Grammy]]* nomināciju (kopumā šai balvai tikusi nominēta trīs reizes). Vēl ir pazīstama ar tādām dziesmām kā *[[It's a Heartache]]*, *Faster Than the Speed of Night*, *[[Holding Out for a Hero]]*, *[[Here She Comes]]*, *[[If You Were a Woman (And I Was a Man)]]*, *[[Bitterblue]]*, *[[Fools Lullaby]]*, *[[Vergiß Es (Forget It)]]*, *[[Si demain... (Turn Around)]]*. Vairākas reizes tikusi nominēta *[[Brit]]* balvai, taču ne reizi nav to ieguvusi. 2013. gadā pārstāvēja Apvienoto Karalisti 2013. gada Eirovīzijas dziesmu konkursā Zviedrijas pilsētā Malmē ar dziesmu *[[Believe in Me]]*. Eirovīzijas finālā viņa ar 23 punktiem ierindojās 19. vietā.

## Diskogrāfija
;Studijas albumi

**[[The World Starts Tonight]]* (1977)
**[[Natural Force]]* (1978)
**[[Diamond Cut]]* (1979)
**[[Goodbye to the Island]]* (1981)
**[[Faster Than the Speed of Night]]* (1983)
**[[Secret Dreams and Forbidden Fire]]* (1986)
**[[Hide Your Heart]]* (1988)
**[[Bitterblue]]* (1991)
**[[Angel Heart (albums)|Angel Heart]]* (1992)
**[[Silhouette in Red]]* (1993)
**[[Free Spirit]]* (1995)
**[[All in One Voice]]* (1999)
**[[Heart Strings]]* (2003)
**[[Simply Believe]]* (2004)
**[[Wings (Bonnie Tyler album)|Wings]]* (2005)
**[[Rocks and Honey]]* (2013)

## Ārējās saites

*
Kārlis Zirnis

**Kārlis Zirnis** (dzimis ) ir bijušais latviešu hokejists, uzbrucējs. Ir bijis Latvijas hokeja izlases trenera asistents un video treneris. Šobrīd (2017. gada martā) nozīmēts par Latvijas U20 hokeja izlases galveno treneri. Ir spēlējis Latvijas U-18 un U-20 hokeja izlasēs.

## Ārējās saites
Only Teardrops

***Only Teardrops*** ir dāņu dziedātājas Emmelijas de Forestas dziesma, ar kuru viņa uzvarēja 2013. gada Eirovīzijas dziesmu konkursā. Pirmajā vietā viņa ierindojās arī pusfinālā.

Par Dāniju pārstāvošo dziesmu Eirovīzijas dziesmu konkursā tā kļuva nacionālajā atlasē *[[Dansk Melodi Grand Prix]] 2013*, kur tā uzvarēja TV skatītāju un žūrijas balsojuma koprezultātā. Singls tika izdots  — dažas dienas pirms nacionālās atlases fināla.

## Ārējās saites
* Uzstāšanās 2013. gada Eirovīzijas pusfinālā video
Horhe Rafaels Videla

**Horhe Rafaels Videla** (; dzimis , miris ) bija argentīniešu militārais darbinieks, Argentīnas armijas vecākais komandieris, *[[de facto]]* Argentīnas prezidents (1976—1981).

Pie varas nāca valsts apvērsuma laikā, kad no varas tika gāzta Izabela Martinesa de Perona. Pēc demokrātiskas valdības atgriešanās 1983. gadā Videla tika apsūdzēts par plaša mēroga cilvēktiesību pārkāpumiem (tā sauktais "netīrais karš") un noziegumiem pret cilvēci, kas notika viņa diktatūras laikā. Tika nolaupīti cilvēki, viņi tika spīdzināti, aktīvisti, politiskie oponenti, kā arī viņu ģimenes tika nogalināti bez tiesas.

Līdz  Horhe Rafaels Videla atradās mājas arestā, pēc tam tika pārsūtīts uz militāro cietumu.  Videlam tika piespriests mūža ieslodzījums par 31 cilvēka nogalināšanu pēc valsts apvērsuma.  viņam tika piespriests vēl 50 gadu ilgs cietumsods par sistemātisku bērnu nolaupīšanu valdīšanas laikā. Miris  *Marcos Paz* cietumā.

## Atsauces
Kukaiņēdāji

[thumb|260px|[Brūnkrūtainais ezis (*Erinaceus europaeus*)]]
[thumb|260px|[Dienvidu īsastes cirslis (*Blarina carolinensis*)]]

**Kukaiņēdāji** (*Eulipotyphla*) ir Laurāzijas placentāļu (*Laurasiatheria*) kārta, kuru mūsdienu sistemātikā vairs nelieto kā taksonomisku vienību. Šī kārta kādreiz apvienoja 5 mūsdienās dzīvojošas zīdītāju dzimtas.

## Sistemātikas izmaiņas
Kukaiņēdāju kārtas zinātniskais nosaukums pirms 1999. gada bija *Insectivora*. Kārta bija plašāka un kopumā apvienoja 10 dzimtas. Šo dzimtu kopība bija samērā nosacīta, tās bija dažādas primitīvu, maza auguma, kukaiņus ēdošu zīdītāju dzimtas, kurām citās zīdītāju kārtās īsti nebija vietas. Tika pieņemts, ka šīs dzimtas ir kalpojušas kā evolucionārs pakāpiens pārējām dzimtām.

Attīstoties ģenētiskajiem pētījumiem, kukaiņēdāju kārta tika reorganizēta. Tai mainījās zinātniskais nosaukums uz *Eulipotyphla* un Āfrikas kukaiņēdāju virskārtā (*Afroinsectiphilia*) tika izdalītas 3 dzimtas: lēkātāju dzimta (*Macroscelidea*), tenreku dzimta (*Tenrecidae*) un zeltaino kurmju dzimta (*Chrysochloridae*); bet pirmprimātu placentāļu virskārtā (*Euarchontoglires*) 2 dzimtas: ciršļpērtiķu dzimta (*Tupaiidae*) un ādlidoņu dzimta (*Cynocephalidae*). Tomēr arī šī jaunā kukaiņēdāju kārta pēc neilga laika tika izmainīta, tā tika sadalīta 2 jaunās kārtās: ežveidīgo kārtā (*Erinaceomorpha*) un ciršļveidīgo kārtā (*Soricomorpha*).

Tomēr mūsdienu DNS jaunākie pētījumi zinātniekus atkal liek pārvērtēt esošo sistemātiku. Molekulāros pētījumos ir noskaidrojies, ka ciršļu dzimtai un ežu dzimtai ir bijis kopīgs priekštecis un ka ciršļi ir tuvāk radniecīgi ežiem nekā pārējām ciršļveidīgo kārtas dzimtām, abas šīs dzimtas ir monofilētiskas.

### Vecā sistemātika pirms tika izdalīti Āfrikas kukaiņēdāji
***Kukaiņēdāju kārta** (*Insectivora*) 
**†Amerikas ciršļu dzimta (*Nesophontidae*)
**Ciršļu dzimta (*Soricidae*)
**Ežu dzimta (*Erinaceidae*)
**Kurmju dzimta (*Talpidae*)
**Lēkātāju dzimta (*Macroscelidea*)
**Šķeltzobju dzimta (*Solenodontidae*)
**Tenreku dzimta (*Tenrecidae*)
**Zeltaino kurmju dzimta (*Chrysochloridae*)

### Vecā sistemātika
***Kukaiņēdāju kārta** (*Eulipotyphla*)
**†Amerikas ciršļu dzimta (*Nesophontidae*)
**Ciršļu dzimta (*Soricidae*)
**Ežu dzimta (*Erinaceidae*)
**Kurmju dzimta (*Talpidae*)
**Šķeltzobju dzimta (*Solenodontidae*)

### Jaunā sistemātika
*Ciršļveidīgo kārta (*Soricomorpha*)
**†Amerikas ciršļu dzimta (*Nesophontidae*)
**Ciršļu dzimta (*Soricidae*)
**Kurmju dzimta (*Talpidae*)
**Šķeltzobju dzimta (*Solenodontidae*)
*Ežveidīgo kārta (*Erinaceomorpha*)
**Ežu dzimta (*Erinaceidae*)

## Atsauces
Vīganti (stacija)

**Vīganti** ir dzelzceļa stacija dzelzceļa līnijā Rēzekne I—Daugavpils starp stacijām Aglona un Višķi. Tā atrodas Augšdaugavas novada Višķu pagastā, gandrīz uz robežas starp Augšdaugavas un Preiļu novadiem. Stacija atrodas 1 km no Rēzeknes—Daugavpils šosejas (A13), no stacijas līdz šosejai ved autoceļš V684.

## Vēsture
Vīgantu pieturas punkts tika atvērts 1927. gadā, 1942. gadā tas tika pārveidots par izmaiņas punktu (IV klases staciju). Stacijā ir neparasta perona atrašanās vieta — tas atrodas stacijas ceļu Daugavpils virziena kopsavienojumā (blakus pārmijām). Turpat atrodas arī stacijas ēka.

## Piezīmes un atsauces
1112. gads

**1112. gads** () bija garais gads, kas pēc Jūlija kalendāra sākās pirmdienā.

## Notikumi

### Nezināms datums
* Afonsu I kļuva par Portugāles grāfu.
* Tika izveidota Bādenes markgrāfiste.

## Dzimuši

## Miruši
* 5. oktobris — Zigeberts, franču hronists
* 5. decembris — Galilejas Tankreds (*Tancrède de Hauteville*), Galilejas firsts (dzimis 1075.)
1147. gads

**1147. gads** () bija gads, kas pēc Jūlija kalendāra sākās trešdienā.

## Notikumi

### Nezināms datums
* Marokas sultāns iekaroja Marrākešu, līdz ar to Ziemeļāfrikā beidza pastāvēt Almoravīdu dinastijas laikmets.
* Rakstiskos avotos pirmo reizi pieminēta Maskava un Vologda.

## Dzimuši
* Ištvāns III (*III. István*), Ungārijas karalis (miris 1172)

## Miruši
* 13. janvāris — Robērs de Kraons, Templiešu ordeņa lielmestrs
* 19. septembris — Igors II Oļegovičs, Kijivas lielkņazs
Bērnijs Eklstons

**Bernards Čārlzs "Bērnijs" Eklstons** (; dzimis ) ir britu uzņēmējs, biznesa magnāts un autosporta funkcionārs.

Viņš ilgu laiku bija *Formula One Management*, *Formula One Administration* un *Formula One Constructors' Association* iestāžu vadītājs (*CEO*) un prezidents. Tādējādi Eklstons tika uzskatīts par galveno personu *[[Formula 1]]* sacensībās. Tomēr 2017. gada janvārī tika ziņots, ka līdzšinējais *F1* boss Bērnijs Eklstons ir ticis nostumts no savas lomas *Formula 1* čempionāta vadītāja amatā, kur viņa vietu turpmāk ieņems esošais *[[Liberty Media]]* izpilddirektors Čeiss Kerijs (*Chase Carey*) un viņa partneri — Šīns Bračess (*Sean Bratches*) un Ross Brons.

Pats bijis autosportists: 1958. gadā piedalījās divās F1 čempionāta sacīkstēs (Monako, Lielbritānija), tomēr nevienā no tām neizgāja uz starta. Vēlāk bijis vairāku braucēju menedžeris. 1972. gadā iegādājās *[[Brabham]]* komandu, ko vadījis 15 gadus. Kā komandas vadītājs kļuva par F1 konstruktoru asociācijas locekli. Eklstona kontrole pār šo sporta veidu pieauga pēc televīzijas tiesību pārdošanas sākšanas 1970. gadu beigās, tomēr viņš atbild arī par katras *Grand Prix* izcīņas administrāciju, loģistiku.

## Atsauces

## Ārējās saites
Medupe

**Medupe** ir neizmantots dzelzceļa pieturas punkts līnijā Rēzekne I—Daugavpils starp stacijām Višķi un Zaļumi. Tas atrodas Augšdaugavas novada Dubnas pagastā.

## Vēsture
Pieturas punkts tika atklāts 1930. gadā. Pēc piepilsētas vilciena Rēzekne-Daugavpils atcelšanas 1999. gadā, pieturas punkts ir neizmantots. Pasažieru nojume ir saglabājusies.

## Ārējās saites
* Medupes pietura Google kartē 

## Piezīmes un atsauces
Zaļumi (stacija)

**Zaļumi** ir dzelzceļa stacija līnijā Rēzekne I—Daugavpils. Tā atrodas Augšdaugavas novada Maļinovas pagastā, pie Zaļumu ciema.

## Vēsture
Šī stacija tika atvērta 1928. gadā. 

## Piezīmes un atsauces
Lauku cīruļi

**Lauku cīruļi** (*Alauda*) ir cīruļu dzimtas (*Alaudidae*) putnu ģints, kura apvieno 4 cīruļu sugas. Šīs ģints sugas sastopamas lielākā daļā Eiropas, Āzijas un Ziemeļāfrikas kalnos, bet Rasu cīrulis (*Alauda razae*) ir endēmisks un mājo nelielā Raso salā (Kaboverdes salās). Šīs ģints sugas mājo atklātās ainavās, izvēloties mājvietu kultivētā tīrumā, ganībās, stepē, kalnu pļavās un citās līdzīgās vietās.

Latvijā sastopama viena lauku cīruļu ģints suga — lauku cīrulis (*Alauda arvensis*), kas ir visizplatākā cīruļu suga Latvijā.

## Izskats un īpašības
Šīs ģints sugas ir vidēji lieli cīruļi. To ķermeņa garums ir 14—18 cm. To apspalvojums ir ļoti neuzkrītošs, pelēkbrūns, ar sīku raibumojumu. Pavēdere ir gaišāka nekā mugura, bez raibumiem. Visām sugām uz galvas ir neliels, izspūris cekuliņš, kuru putns var noglaust gludu vai izsliet. Lidojumā var redzēt salīdzinoši īsu asti un īsus, platus spārnus. Astes un spārnu pēdējām lidspalvām galiņi ir balti.

Lauku cīruļi pamatā barojas ar dažādām sēkliņām, bet ligzdošanas laikā tie medī arī kukaiņus. Ligzda tiek veidota uz zemes, vietā, ko nosedz biezi saaugusi zāle. Dējumā ir 3—6 olas. Kad beidzas ligzdošana lauku cīruļi pulcējas baros. Šīs ģints sugas parasti dzied lidojot, bet retos gadījumos cīrulis dzied, sēžot uz kāda mietiņa vai cita līdzīga paaugstinājuma.

## Sistemātika
***Lauku cīruļu ģints** (*Alauda*)
**Austrumu cīrulis (*Alauda gulgula*)
**Baltspārnu cīrulis (*Alauda leucoptera*)
**Lauku cīrulis (*Alauda arvensis*)
**Rasu cīrulis (*Alauda razae*)

## Atsauces

## Ārējās saites
*Putni dabā
*Genus Alauda, Linn. Lark 
*Birds of the World: Larks
2015. gada Eirovīzijas dziesmu konkurss

**2015. gada Eirovīzijas dziesmu konkurss** (; ) bija 60. ikgadējais Eirovīzijas dziesmu konkurss. Tas notika Austrijā, kas konkursu rīkoja pēc Končitas Vurstas uzvaras 2014. gadā ar dziesmu *[[Rise Like a Phoenix]]*. Šī ir otrā reize Eirovīzijas vēsturē, kad konkurss notika Austrijā (pirmo reizi 1967. gadā).

Pusfināli notika 19. un 21. maijā, savukārt fināls — 23. maijā. Konkursā piedalījās 40 valstis, tai skaitā Austrālija, kas bija ielūgta konkursa 60 gadu jubilejas atzīmēšanai. Ukraina atteicās no dalības konkursā finansiālu un politisku iemeslu dēļ.

Konkursā uzvarēja Zviedrijas pārstāvis Monss Selmerlēvs ar dziesmu *[[Heroes (dziesma)|Heroes]]*.

Austrālija līdzās lielajam pieciniekam un rīkotājvalstij automātiski kvalificējās finālam. Austrālija piedalījās balsojumā gan abos pusfinālos, gan finālā, par Austrāliju varēja balsot arī citas valstis.

Latviju konkursā pārstāvēja Aminata Savadogo, kas dziedāja dziesmu *[[Love Injected]]*. Otrajā pusfinālā ierindojās starp desmit visvairāk balsis saņēmušajiem māksliniekiem, tādējādi kvalificējoties finālam. Finālā viņa ieguva 6. vietu, kas ir ceturtais visu laiku labākais Latvijas rezultāts Eirovīzijas vēsturē.

## Pusfināla sadalījums
Pusfinālu izloze notika . Pārējās valstis, izņemot lielo piecinieku un rīkotājvalsti, tika sadalītas piecās grupās.

## Pusfināli

### Pirmais pusfināls
Šajā pusfinālā piedalās 16 valstis. Kopā ar pusfināla dalībniekiem balso arī Austrālija, Austrija, Francija un Spānija.

### Otrais pusfināls
Šajā pusfinālā piedalās 17 valstis. Kopā ar pusfināla dalībniekiem balso arī Apvienotā Karaliste, Austrālija, Itālija un Vācija.

## Fināls

## Balsojums
### Pirmais pusfināls

### Otrais pusfināls

### Fināls

## Atsauces

## Ārējās saites
*
Anouk

***Anouk***, īstajā vārdā **Anuka Teuve** (dzimusi 1975. gada 8. aprīlī), ir nīderlandiešu dziedātāja, dziesmu autore un producente. Anuka ir uzskatīta kā slavenāka roka dziedātāja Nīderlandē. Viņa kļuva slavena ar 1997. gada singlu *[[Nobody's Wife]]*. Kopš tā laika Anukas vairāki singli ir iekļuvuši Nīderlandes un Beļģijas topos un kļuvuši par hitiem. To vidū ir tādas dziesmas kā *R U Kiddin' Me*, *Michel*, *Girl*, *Lost*, *One Word*, *I Don't Wanna Hurt*, *Modern World*, *[[Three Days in a Row]]* un *Woman*.

Līdz šim Anuka ir izdevusi astoņus studijas albumus. 2013. gadā dziedātāja ar dziesmu *[[Birds]]* uzvarēja nacionālajā atlasē un pārstāvēja Nīderlandi 2013. gada Eirovīzijas dziesmu konkursā Zviedrijas pilsētā Malmē. Eirovīzijas finālā viņa ar 114 punktiem ierindojās 9. vietā.

## Diskogrāfija
;Studijas albumi
* *[[Together Alone]]* (1997)
* *[[Urban Solitude]]* (1999)
* *[[Graduated Fool]]* (2003)
* *[[Hotel New York]]* (2004)
* *[[Who's Your Momma?]]* (2007)
* *[[For Bitter or Worse]]* (2009)
* *[[To Get Her Together]]* (2011)
* *[[Sad Singalong Songs]]* (2013)

## Atsauces

## Ārējās saites

*
Maksvela līcis

**Maksvela līcis** () vai **Faildsa līcis** (; Čīles avotos) vai **Gardijanasjonala līcis** (*Bahía Guardía Nacional*; Argentīnas avotos) ir ap 13 km garš un platākajā vietā līdz 15 km plats līcis Dienvidšetlendas salu arhipelāgā Antarktikā. Izvietojies starp Karaļa Džordža salu un Nelsona salu. Līča galvenā ap 12 km platā izeja dienvidaustrumos starp Dituā ragu un Streindžera ragu to savieno ar Brensfīlda šaurumu, bet ap 400 m platais Faildsa šaurums rietumos — ar Dreika šaurumu. Līča krasti stipri izroboti, veidojot vairākus fjordus un pussalas. Lielākā sala līcī ir Ārdlija sala tā rietumu daļā. Līcī divām teritorijām piešķirts Speciāli aizsargājamas teritorijas statuss — Nr. 132 Potera pussalā un Nr. 150 Ārdlija salā.

Līci pirmie nokartējuši 19. gadsimta roņu mednieki. 1822.—1824. gadā līcim un Faildsa šaurumam nosaukumu **Maksvela šaurums** piešķīra Džeimss Vedels par godu leitnantam Frensisam Maksvelam, ar kuru kopā dienējis uz kuģa *Avon*. Čīliešu avotos saukts par Faildsa līci asociējot ar šaurumu tā rietumu daļā, kas nosaukts par godu britu roņu mednieku kuģa *Cora* kapteinim Robertam Faildsam. Argentīniešu avotos nosaukts par godu kuģim *Guardía Nacional*, kas apmeklēja salas 1923. gadā.

Līča krastos izvietojusies lielākā daļa no Karaļa Džordža salā funkcionējošajām polārstacijām — Artigasa (Urugvaja), Belinshauzena (Krievija), Čančena (Ķīna), Eduardofreja, Hulioeskudero (Čīle), Karlīni (Argentīna) un Sedžona (Dienvidkoreja).

## Atsauces
Zlata Ogneviča

**Zlata Ogneviča** (), īstajā vārdā **Inna Bordjuha** (*Інна Леонідівна Бордюг*; dzimusi ), ir ukraiņu dziedātāja. 2011. un 2012. gadā Ogneviča startēja Ukrainas nacionālajā atlasē Eirovīzijas dziesmu konkursam, tomēr neuzvarēja. 2013. gadā dziedātāja ar dziesmu *[[Gravity (dziesma)|Gravity]]* uzvarēja nacionālajā atlasē un pārstāvēja Ukrainu 2013. gada Eirovīzijas dziesmu konkursā Zviedrijas pilsētā Malmē. Eirovīzijas finālā viņa ar 214 punktiem ierindojās 3. vietā.

## Dalība Eirovīzijas Ukrainas nacionālajā atlasē
* 2011: *Tiny Island* — 5. vieta
* 2012: *The Kukushka* — 2. vieta
* 2013: *[[Gravity (dziesma)|Gravity]]* — **1. vieta**

## Atsauces

## Ārējās saites

*
Oskars Rūts

**Oskars Rūts** (; 1916—1944) bija igauņu virsnieks Vācijas armijā Otrā pasaules kara laikā. Apbalvots ar ierakstu vācu armijas goda sarakstā (pēc nāves).

## Biogrāfija
Oskars Rūts ir dzimis 1916. gada 24. aprīlī Valgā kā **Oskars Rozenštoks**. Tēvs  —  Krišs Rozenštoks dzimis Ērģemē. Mācījās Valgas pilsētas ģimnāzijā. Pēc skolas absolvēšanas uzsācis dienestu Igaunijas armijā un dienēja Valgā dislocētajā 3. kājnieku bataljonā. Ticis paaugstināts par kaprāli un pārcelts uz 7. kājnieku pulku. Paralēli studējis jurisprudenci Tērbatas Universitātē.

1941. gadā izveidojis un vadījis partizānu grupu cīņai ar sarkano armiju. Viņa vadītā grupa piedalījās Tallinas atbrīvošanā 1941. gada augustā.
1942. gada sākumā iestājās igauņu kārtības dienesta vienībās un tika nosūtīts uz fronti Ļeņingradas apkārtnē.
1943. gadā brīvprātīgi iestājās jaunizveidotajā "Igauņu Leģionā" un tika nosūtīts uz SS virsnieku skolu Bādtelcā, Vācijā, kuru beidza kā labākais kursants savā izlaidumā. Ticis paaugstināts par virsleitnantu (oberšturmfīreru) un nosūtīts uz austrumu fronti pie Dņepras upes. Tur kļuvis par rotas komandieri igauņu brīvprātīgo bataljonā *Narwa*, kas cīnījās Ieroču SS divīzijas *Wiking* sastāvā. Piedalījies kaujās Čerkasu ielenkumā. Par dalību kaujās apbalvots ar otrās un pirmās šķiras Dzelzs krustu.

1944. gada martā bataljons atgriezās Igaunijā un tika iekļauts 20. Ieroču SS grenadieru divīzijā. Rūts tika paaugstināts par kapteini (hauptšturmfīreru) un komandēja rotu Narvas kauju laikā.
1944. gada augustā Tannenbergas kauju laikā Narvas Zilajos kalnos Rūts personīgi iznīcināja divus padomju tankus, bet tika smagi ievainots. Tomēr nākamajā dienā atgriezās atpakaļ ierindā. 
Kritis kaujā 1944. gada 3. augustā, pirms nāves personīgi iznīcinot trīs padomju T-34 tipa tankus. Pēc nāves apbalvots ar Armijas goda sarakstu sprādzi (*Ehrenblattspange des Heeres*).

## Ietekme populārajā kultūrā
Igaunijas melnā metāla grupa *[[Loits]]* ir veltījusi dziesmu Oskara Rūta piemiņai: *Oskar Ruut*.
Kūdraine

**Kūdraine** ir neizmantots dzelzceļa pieturas punkts līnijā Rēzekne I—Daugavpils starp staciju Zaļumi un ceļa posteni 524. km. Tas atrodas Augšdaugavas novada Līksnas un Naujenes pagastu un Daugavpils pilsētas robežu krustpunktā.

## Vēsture
Šis pieturas punkts tika atklāts 1932. gadā. Pēc piepilsētas vilciena Rēzekne—Daugavpils atcelšanas 1999. gadā pieturas punkts ir neizmantots.

## Piezīmes un atsauces
1319. gads

**1319. gads** () bija gads, kas pēc Jūlija kalendāra sākās pirmdienā.

## Notikumi
* 8. jūlijs — trīs gadu vecais Magnuss Ēriksons kļuva par Zviedrijas karali. Par faktisko valdnieci kļuva viņa māte Ingeborga no Norvēģijas.

### Nezināms datums
* Spēcīga zemestrīce nopostīja Ani pilsētu.
* Tika izveidota Maskavijas lielkņaziste. Pirms tam tā bija kņaziste.

## Dzimuši
* 26. aprīlis — Žans II (*Jean II le Bon*), Francijas karalis (miris 1364. gadā)
* 5. septembris — Pedro IV, Aragonas karalis (miris 1387. gadā)

## Miruši
* 8. maijs — Hākons V, Zviedrijas un Norvēģijas karalis (dzimis 1270. gadā)
* 13. novembris — Ēriks VI, Dānijas karalis (dzimis 1274. gadā)
Pjotrs Kropotkins

**Pjotrs Kropotkins** (; dzimis , miris ) bija krievu zoologs, evolūcijas teorētiķis, filozofs, zinātnieks, revolucionārs, filologs, ekonomists, aktīvists, ģeogrāfs, rakstnieks un anarhokomunisma pārstāvis.

Absolvējis Pēterburgas Universitātes Fizikas un matemātikas fakultāti. Bijis Krievijas Impērijas ģeogrāfu biedrības fizikas nodaļas sekretārs. Kropotkins ir anarhokomunisma dibinātājs, dažas no viņa galvenajām idejām ir par savstarpējo palīdzību, darba algas atcelšanu, četru stundu darba dienu. Viņa ievērojamākie darbi ir *Хлеб и воля* (*La Conquête du Pain*), *Fields, Factories and Workshops* un *Mutual Aid: A Factor of Evolution*.

## Piemiņa
Par godu Kropotkinam tika nosaukta pilsēta.

## Ārējās saites

* Kropotkina darbi angliski https://theanarchistlibrary.org/category/author/petr-kropotkin

* Vēsture.eu
Sugu izcelšanās

**"Sugu izcelšanās"** (), pilnais nosaukums **"Sugu izcelšanās dabiskās izlases ceļā jeb pielāgotāko formu saglabāšanās cīņā par dzīvību"** (*On the Origin of Species by Means of Natural Selection, or the Preservation of Favoured Races in the Struggle for Life*) ir zinātniskās literatūras darbs, ko sarakstījis angļu dabas pētnieks Čārlzs Darvins. Darbs ir par dabisko izlasi un evolucionāro bioloģiju.

Darvins šajā darbā izklāstīja savu evolūcijas teoriju par dabisko atlasi. "Sugu izcelšanās" tika publicēta . Darbs ir ticis izdots arī latviešu valodā. Šis tiek uzskatīts par vienu no svarīgākajiem 19. gadsimta zinātniskajiem darbiem.

## Atsauces

## Ārējās saites

* ''On the Origin of Species''
Likvors

**Likvors** () jeb **smadzeņu šķidrums** ir bezkrāsains caurspīdīgs šķidrums, kas piepilda smadzeņu vēderiņus, centrālo muguras smadzeņu kanālu un subarahnoidālo telpu. Likvora veidošanās ir saistīta ar intersticiālo smadzeņu šķidrumu. Nozīmīga likvora daļa veidojas *[[plexus choroideus]]*, kas atrodas smadzeņu vēderiņos.

Likvors veicina aizsargfunkciju, jo tam piemīt baktericīdas īpašības, satur imūnglobulīnus G un A, komplementa sistēmu, monocītus un limfocītus, kā arī aizsargā smadzenes no mehāniskas iedarbības.

## Atsauces
Kropotkins

**Kropotkins** var būt:

* Dmitrijs Kropotkins (*Дми́трий Кропо́ткин*; 1836—1879) — Krievijas Impērijas muižnieks un valsts darbinieks;
* Nikolajs Kropotkins (*Николай Кропоткин*; 1872-1937) — Krievijas Impērijas muižnieks, Siguldas muižas īpašnieks;
* Pjotrs Kropotkins (*Пётр Кропоткин*; 1842-1921) — anarhisma klasiķis.
Šāhnāme

thumbnail|200px|Viena no Šāhnāmes lapām
**Šāhnāme** (, *Šāhnāmeh* — "Valdnieku grāmata") ir persiešu dzejnieka Firdousī no 977. līdz 1010. gadam sarakstīts eposs. Tas ir Irānas nacionālais eposs, kā arī viens no ievērojamākiem darbiem persiešu literatūrā. Lai arī darbā ir daudzas mitoloģiskas iezīmes, tajā ir aprakstīta persiešu vēsture no pasaules radīšanas laikiem līdz islāma ieviešanai 7. gadsimtā.

Šahnāmi Firdousī sarakstīja Persijas valdnieka uzdevumā. Valdnieks vēlējās darbu, kurā būtu apkopota Persijas vēsture. Valdnieks savā pilī piešķīra Firdousī atsevišķu istabu un piesolīja 1000 zelta gabalus par katrām 1000 divrindēm. Pēc aptuveni 25 gadu ilga darba Firdousī bija uzrakstījis 60 000 divrindes.

## Ārējās saites
Marakanas stadions

**Marakanas stadions** () ir futbola stadions Riodežaneiro, Brazīlijā.

Tajā ir 78 838 sēdvietu, tādējādi tas ir lielākais stadions Brazīlijā un Dienvidamerikā. Stadiona celtniecība ilga no  līdz . *Estádio do Maracanã* tika uzbūvēts, lai tajā rīkotu 1950. gada FIFA Pasaules kausa spēles, tai skaitā spēli starp Brazīliju un Urugvaju. Šo spēli, kas notika , klātienē oficiāli vēroja 199 854 cilvēki (atklāšanas brīdī tas bija pasaulē lielākais stadions), tomēr tiek uzskatīts, ka patiesībā spēli apmeklēja apmēram 210 tūkstoši cilvēku. Stadions vairākkārt ir ticis rekonstruēts, kā laikā vairākkārt ir samazināta stadiona ietilpība. Stadions ir ticis izmantots dažādiem sporta pasākumiem, koncertiem. Te notiek 2014. gada FIFA Pasaules kausa spēles (tai skaitā fināls), tāpat šis būs  galvenais stadions.

Kopš 1966. gada stadiona oficiālais nosaukums ir "**Žurnālista Mario Filju stadions**" (*Estádio Jornalista Mário Filho*).

Marakanas stadionā 333 vārtus ir guvis Ziku, kas ir rekords. Tāpat savus 1000. vārtus karjerā šajā stadionā guva Pelē.

## Atsauces

## Ārējās saites

*
Pasaules čempionāta hokejā 1. divīzija

**Pasaules čempionāta hokejā 1. divīzija** ir starptautisks hokeja turnīrs, kas notiek Pasaules čempionāta hokejā ietvaros. To rīko Starptautiskā Hokeja federācija un šis ir nākamais spēcīgākais līmenis pēc Elites divīzijas. 1. divīzijas turnīrā spēlējošās 12 komandas ir sadalītas A (stiprākais sešinieks) un B (vājākais sešinieks) grupās.

No 2001. līdz 2011. gadam divas komandas, kas zaudēja vietu Elites divīzijā tika pazeminātas uz 1. divīziju. Savukārt 1. divīzijas turnīrā katras grupas pirmās vietas ieguvējs tika paaugstināts uz Elites divīziju, toties pēdējās vietas ieguvējs tika pazemināts uz 2. divīziju.

Kopš 2012. gada katras Elites divīzijas grupas pēdējās vietas ieguvējs tiek pazemināts uz 1. divīziju, ko aizstāj 1. divīzijas A grupas pirmo divu vietu ieguvēji. Savukārt 6. vietas ieguvējs 1. divīzijas A grupā tiek pazemināts uz 1. divīzijas B grupu, ko aizstāj tās uzvarētājs, kamēr 1. divīzijas B grupas 6. vietas ieguvējs tiek pazemināts uz 2. divīziju.

1. divīzijas čempionāts tika izveidots 2001. gadā, no B grupas un četrām labākajām C grupas komandām. 2012. gadā grupas tika sadalītas pēc vietām pagājušajā čempionātā. A grupā piedalījās komandas, kas tika pazeminātas no Elites divīzijas, kā arī 2011. gada 2. un 3. vietu ieguvējiem savās grupās. B grupu veidoja 2011. gada 4. un 5. vietu ieguvēji savās grupās, kā arī komandas, kas tika paaugstinātas no 2. divīzijas. Japāna kvalificējās A grupai, tāpēc, ka IIHF koncils vienbalsīgi atļāva tai saglabāt kārtības pozīciju (3.), ko tā bija ieguvusi pirms izstāšanās no 2012. gada čempionāta.

## 1. divīzija
### Rezultāti

## B grupa
### Uzvarētāji 1951-2000

## Skatīt arī
* Pasaules čempionāts hokejā

## Atsauces
Andress Ambīls

**Andress Ambīls** (; dzimis ) ir šveiciešu hokejists, spēlē labās malas uzbrucēja pozīcijā, Šveices hokeja izlases dalībnieks. Pašlaik (2025) pārstāv NLA klubu HK Davosa.

## Spēlētāja karjera
Profesionāļa karjeru sācis 2000. gadā HC Davos sastāvā, šo klubu pārstāvējis deviņas sezonas. 2009.—2010. gada sezonā pārstāvēja AHL klubu Hārtfordas "Wolf Pack", pēc tam atgriezās Šveicē. No 2010. līdz 2013. gadam spēlēja Cīrihes "Lions" sastāvā, tā rindās 2012. gadā izcīnot savu piekto Šveices čempiona titulu. 2013. gadā pievienojās *[[HC Davos]]* rindām.

Šveices hokeja izlases rindās izcīnījis sudraba medaļas 2013. un 2024., 2025. gada Pasaules čempionātā. Ambīls spēlējis 19 Pasaules čempionātos, kā arī četrās Olimpiskajās spēlēs (, , , ).

## Ārējās saites
Monks

**"Monks"** () ir ASV komēdijdrāmas seriāls, kura autors ir Endijs Brekmans. Seriāls ir par privāto detektīvu Edrianu Monku, kam ir obsesīvi kompulsīvi traucējumi, kā arī vairākas fobijas. Seriāls tika pārraidīts laikā no 2002. līdz 2009. gadam. Kopumā "Monkam" iznāca astoņas sezonas (125 sērijas).

Galvenās lomas seriālā atveido Tonijs Šalhūbs, Bitija Šrema, Džeisons Grejs-Stenfords, Teds Levains un Treilora Hauarda.

Seriāla trešās sezonas pirmajā sērijā tika izmeklēta Latvijas vēstnieka ASV slepkavība.

## Ārējās saites
*
Osi Vēnenens

**Osi Vēnenens** (; dzimis 1980. gada 18. augustā) ir bijušais somu hokejists, aizsargs, Somijas hokeja izlases dalībnieks. Karjeras laikā aizvadījis 479 spēles Nacionālās hokeja līgas klubos Fīniksas "Coyotes", Kolorādo "Avalanche", Filadelfijas "Flyers" un Vankūveras "Canucks". Tāpat, deviņas sezonas aizvadījis Helsinku "Jokerit" sastāvā. Somijas izlases rindās izcīnījis bronzas medaļas 2014. gada olimpisko spēļu turnīrā, kā arī kļuvis par 2011. gada Pasaules čempionu.

## Spēlētāja karjera
Profesionāļa karjeru Vēnenens sāka 1998.—99. gada sezonā SM līgas kluba Helsinku "Jokerit" rindās. Vien divus gadus vēlāk hokejists pārcēlās uz Ziemeļameriku, 2000.—01. gada sezonu aizvadot NHL vienībā Fīniksas "Coyotes". "Coyotes" hokejists spēlēja līdz pat 2003.—04. gada sezonas otrajai pusei, kad tika aizmainīts uz Kolorādo "Avalanche". 2004.—05. gada NHL sezonas lokauta laikā spēlēja "Jokerit", taču tad atgriezās "Avalanche" sastāvā.

2007.—08. gada sezonu Vēnenens aizvadīja Zviedrijas Elitsērijas klubā Djurgårdens IF, taču tad noslēdza viena gada līgumu ar Filadelfijas "Flyers". 2008.—09. gada sezonas izskaņā aizsargs gan tika aizmainīts uz Vankūveras "Canucks" vienību. 2009.—10. gada sezona Osi spēlēja KHL klubā Minskas "Dinamo", taču tad atgriezās Helsinku "Jokerit" sastāvā. No 2010. līdz 2014. gadam Vēnenens pildīja komandas kapteiņa funkcijas. Pēc 2015.—16. gada sezonas noslēdza karjeru.

## Ārējās saites
Janne Jalasvāra

**Janne Jalasvāra** (; dzimis 1984. gada 15. aprīlī) ir somu hokejists, aizsargs. Pašlaik (2016) Jalasvāra spēlē Kontinentālās hokeja līgas kluba HK Soči sastāvā.

## Spēlētāja karjera
Profesionāļa karjeru Jalasvāra sāka 2002.—03. gada sezonā, kad aizvadīja 14 spēles SM līgas kluba Espo "Blues" rindās. Jau nākamajā sezonā aizsargs "Blues" rindās aizvadīja pilnu sezonu. 2006. gadā Jalasvāra pievienojās Kuopio "KalPa" rindām, 2009. gadā tās sastāvā izcīnot līgas bronzas medaļas.

2010.—11. gada sezonas vidū Jalasvāra no "KalPa" pārgāja uz KHL klubu Maskavas "Dinamo". Tās rindās kļuva par divkārtēju Gagarina kausa čempionu.

## Ārējās saites
Deniss Hollenšteins

**Deniss Hollenšteins** (*Denis Hollenstein*; dzimis 1989. gada 15. oktobrī) ir šveiciešu hokejists, malējais uzbrucējs. Pašlaik (2024) Hollenšteins spēlē Šveices hokeja līgas kluba Cīrihes "Lions" sastāvā.

## Spēlētāja karjera
Pēc divām Ontārio hokeja līgā aizvadītām sezonām, profesionāļa karjeru Hollenšteins sāka 2009.—10. gada sezonā Šveices hokeja līgas kluba Klotenes "Flyers" rindās. Sezonas beigās uzbrucējs ieguva līgas labākā debitanta balvu.

"Flyers" hokejists spēlēja līdz pat 2012.—13. gada sezonas noslēgumam, pēc kura noslēdza četru gadu līgumu ar HC Genève-Servette vienību. Ženēvā gan hokejists aizvadīja tikai vienu sezonu, 2014. gada pavasarī pievienojoties Klotenes "Flyers". Tās rindās spēlēja līdz 2018. gadam, kad pārcēlās uz Cīrihes "Lions".

Šveices hokeja izlases rindās izcīnījis sudraba medaļas 2013. gada Pasaules čempionātā.

## Atsauces

## Ārējās saites
Reto Suri

**Reto Suri** (*Reto Suri*; dzimis 1989. gada 25. martā) ir šveiciešu hokejists, malējais uzbrucējs. Pašlaik (2019) Suri spēlē Šveices hokeja līgas kluba *[[HC Lugano]]* rindās.

## Spēlētāja karjera
Profesionāļa karjeru Suri sāka 2007.—08. gada sezonā, kad aizvadīja 18 spēles Šveices hokeja līgas kluba Klotenes "Flyers" sastāvā. Nākamās divas sezonas uzbrucējs aizvadīja HK Ženēva sastāvā, taču tad pievienojās HK Rapersvīlas klubam, kura rindās nākamajās divās sezonas bija viens no komandas rezultatīvākajiem spēlētājiem.

2012. gada vasarā Suri pievienojās HK Cuga vienībai, tās sastāvā aizvadot nākamās septiņas sezonas. 2014. gadā Suri bija komandas rezultatīvākais spēlētājs.

Šveices hokeja izlases rindās izcīnījis sudraba medaļas 2013. gada Pasaules čempionātā.

## Ārējās saites
Žulians Volkers

**Žulians Volkers** (*Julian Walker*; dzimis 1986. gada 10. septembrī) ir šveiciešu hokejists, centra uzbrucējs. Pašlaik (2013) Volkers spēlē Šveices hokeja līgas kluba HC Lugano sastāvā.

## Spēlētāja karjera
Profesionāļa karjeru Volkers sāka 2004.—05. gada sezonā, aizvadot debijas spēli Šveices hokeja līgas kluba HK Berne sastāvā. Pēc sezonas beigām uzbrucējs pārcēlās uz HK Bāzele vienību, jau 2005.—06. gada sezonā būdams tās pamatsastāva spēlētājs. 

2008. gadā hokejists pievienojās HC Ambri-Piotta vienībai, tās sastāvā kļūstot par vienu no kluba rezultatīvākajiem spēlētājiem. 2012.—13. gada sezonu Volkers aizvadīja jau Genève-Servette HC rindās.

Šveices hokeja izlases rindās izcīnījis sudraba medaļas 2013. gada Pasaules čempionātā.

## Ārējās saites
Anti Rānta

**Anti Rānta** (; dzimis 1989. gada 12. maijā) ir somu hokejists, vārtsargs. Pašlaik (2023) Rānta spēlē Nacionālās hokeja līgas vienībā Karolīnas "Hurricanes".

## Spēlētāja karjera
Profesionāļa karjeru Rānta sāka 2009.—10. gada sezonā, tajā aizvadot 15 spēles SM līgas kluba Raumas "Lukko" sastāvā. 2011.—12. gada sezonu hokejists aizvadīja jau Pori "Ässät" rindās, tās sastāvā vēl pēc gada kļūstot par Somijas čempionu, kā arī noslēdzot sezonu kā līgas labākais vārtsargs.

2013. gada vasarā hokejists pievienojās Čikāgas "Blackhawks" rindām. Jau nākamajā sezonas viņš tās rindās aizvadīja 25 spēles, darbojoties kā komandas otrais vārtsargs aiz Korija Kroforda. 2014.—15. gada sezonā kopā ar komandu izcīnīja Stenlija kausu. Īsi pēc sezonas beigām Rānta tika aizmainīts uz Ņujorkas "Rangers". "Rangers" rindās Rānta kļuva par komandas otro vārtsargu aiz Henrika Lundkvista, nākamajās divās sezonās aizvadot attiecīgi 25 un 30 spēles. 2017. gada jūnijā tika aizmainīts uz Arizonas "Coyotes".

## Ārējās saites
Reto Berra

**Reto Berra** (*Reto Berra*; dzimis 1987. gada 3. janvārī) ir šveiciešu hokejists, vārtsargs, Šveices hokeja izlases dalībnieks. Pašlaik (2024) Berra spēlē Šveices hokeja līgas vienībā *[[HC Fribourg-Gottéron]]*.

## Spēlētāja karjera
Profesionāļa karjeru Berra sāka 2003.—04. gada sezonā, kad aizvadīja debijas spēli NLB līgas kluba GCK Lions rindās. Jau divas sezonas vēlāk hokejists aizvadīja divas spēles arī Šveices hokeja līgas kluba Cīrihes "Lions" sastāvā.

2007. gadā Berra pārcēlās uz HK Davosas rindām, kļūstot par kluba otro vārtsargu, 2008.—09. gada sezonā kopā ar klubu kļūstot par Šveices čempionu. 2009.—10. gada sezonu hokejists uzsāka jau kā HK Bīle pamatvārtsargs. 2012. gadā Berra tika atzīts par visas līgas labāko vārtsargu.

2013. gada vasarā hokejists pievienojās NHL kluba Kalgari "Flames" rindām, dalot komandas pamatvārtsarga pienākumus ar Karri Remi. Vairākas spēles aizvadīja arī komandas AHL vienībā Ebotsfordas "Heat", taču martā tika aizmainīts uz Kolorādo "Avalanche". Turpmākas divas sezonas Berra bija "Avalanche" otrais, trešais vārtsargs. 2016. gada vasarā noslēdza līgumu ar Floridas "Panthers", nākamo sezonu uzsākot AHL klubā Springfildas "Thunderbirds". Sezonas gaitā "Panthers" rindās aizvadīja septiņas spēles.

2017. gada aprīlī noslēdza trīs gadu līgumu ar Šveices hokeja līgas vienību *[[HC Fribourg-Gotteron]]*, taču jūlijā noslēdza viena gada līgumu ar Anahaimas "Ducks". "Ducks" rindās nākamajā sezonā Berra aizvadīja piecas spēles.

Šveices hokeja izlases rindās piedalījies 2014. gada olimpisko spēļu turnīrā, izcīnījis sudraba medaļas 2013., 2018. un 2024. gada Pasaules čempionātā.

## Ārējās saites
Kreigs Smits

**Kreigs Smits** (; dzimis 1989. gada 5. septembrī) ir amerikāņu hokejists, centra uzbrucējs, ASV hokeja izlases dalībnieks.

## Spēlētāja karjera
Pēc divām NCAA čempionātā aizvadītām sezonām, profesionāļa karjeru Smits sāka 2011.—12. gada sezonā, tajā 72 spēlēs atzīmējoties ar 36 punktiem NHL kluba Našvilas "Predators" sastāvā. 2012.—13. gada NHL sezonas lokauta laikā spēlēja SM līgas klubā Kuopio "KalPa", taču tad atgriezās "Predators". "Predators" sastāvā spēlēja līdz pat 2020. gadam, kad noslēdza līgumu ar Bostonas "Bruins".

ASV hokeja izlases rindās izcīnījis bronzas medaļas 2013. gada Pasaules čempionātā. Smits izlases sastāvā spēlējis arī 2011. un 2012. gada čempionātos.

## Ārējās saites
Cerera (nozīmju atdalīšana)

**Cerera** () var būt:

* Cerera — pundurplanēta;
* Cerera (mitoloģija) — romiešu lauksaimniecības dieviete.
Roberts Ceps

**Roberts Ceps** (; bieži saīsināts kā ; dzimis 1981. gada 7. septembrī) ir bijušais kanādiešu izcelsmes Vācijas hokejists, vārtsargs, Vācijas hokeja izlases dalībnieks. Karjeras noslēgumā aizvadījis 10 spēles NHL kluba Filadelfijas "Flyers" sastāvā. Karjeras lielāko daļu spēlējis Vācijas hokeja līgas vienībā Berlīnes "Eisbären". Vācijas hokeja izlases rindās spēlējis 2010., 2013. un 2014. gada Pasaules čempionātos.

## Spēlētāja karjera
Profesionāļa karjeru Ceps sāka 2001.—02. gada sezonā ECHL līgas kluba Floridas "Everblades" rindās. "Everblades" sastāvā hokejists spēlēja līdz pat 2004.—05. gada sezonas beigām, šajā laikā vairākas spēles aizvadot arī AHL vienībā Lovelas "Lock Monsters". 2005. gada vasarā Ceps pievienojās SM līgas klubam SaiPa, tā rindās aizvadot nākamās divas sezonas. 2007.—08. gada sezonā vārtsargs spēlēja Vācijas hokeja līgas kluba Berlīnes "Eisbären" rindās, turpmākajās septiņās sezonās kļūstot par pieckārtēju Vācijas čempionu. 2009. gadā Ceps spēlēja arī DEL Zvaigžņu spēlē. 2014. gada vasarā noslēdza viena gada līgumu ar Filadelfijas "Flyers". Lai gan lielāko sezonas daļu Ceps aizvadīja AHL, 2014. gada 21. decembrī hokejists debitēja NHL. Kopumā "Flyers" rindās Ceps aizvadīja 10 spēles un pēc sezonas beigām noslēdza savu karjeru.

## Ārējās saites
Liju apakšdzimta

**Liju apakšdzimta** (*Circinae*) ir vanagu dzimtas (*Accipitridae*) plēsīgo putnu apakšdzimta. Liju apakšdzimtā ir 12 mūsdienās dzīvojošas un 2 izmirušas sugas, kuras visas pieder liju ģintij (*Circus*). Vēl nesenā pagātnē apakšdzimtā bija 3 ģintis, bet balstoties uz pēdējo gadu DNS pētījumiem ir veiktas apjomīgas sistemātikas izmaiņas. Divas agrākās liju apakšdzimtas ģintis tika izdalītas jaunās apakšdzimtās. Šīs ģints sugas ir sastopamas visos kontinentos, izņemot Antarktīdu. 

## Latvijā
Latvijā sastopamas 4 liju apakšdzimtas sugas: lauku lija (*Circus cyaneus*), stepes lija (*Circus macrourus*), pļavas lija (*Circus pygargus*) un niedru lija (*Circus aeruginosus*).

## Kopīgās īpašības
Zinātniskais nosaukums *circus* cēlies no vārda — *riņķot*. Riesta laikā mātīte un tēviņš izpilda riesta lidojumu, kopīgi metot lokus debesīs. Liju apakšdzimtas sugas ir aktīvas dienas laikā un mājo atklātās ainavās. Lijām medījot ir raksturīgi lidot zemu virs zemes. Tās barojas ar maziem zīdītājiem, rāpuļiem un putniem.

## Sistemātika
**Liju apakšdzimta** (*Circinae*)
*Lijas (*Circus*)
**Āfrikas niedru lija (*Circus ranivorus*)
**†Eilija lija (*Circus eylesi*)
**Jaungvinejas lija (*Circus spilothorax*)
**Garspārnu lija (*Circus buffoni*)
**Lauku lija (*Circus cyaneus*)
**Niedru lija (*Circus aeruginosus*)
**Madagaskaras lija (*Circus macrosceles*)
**Melnā lija (*Circus maurus*)
**†Meža lija (*Circus dossenus*)
**Pelēkā lija (*Circus cinereus*)
**Pļavas lija (*Circus pygargus*)
**Purva lija (*Circus approximans*)
**Raibumotā lija (*Circus assimilis*)
**Reinjonas lija (*Circus maillardi*)
**Sēmā lija (*Circus melanoleucos*)
**Stepes lija (*Circus macrourus*)
**Svītrainā lija (*Circus spilonotus*)
**Ziemeļamerikas lauku lija (*Circus hudsonius*)

## Atsauces
Frēdriks Petešons

**Frēdriks Petešons** (; dzimis 1987. gada 10. jūnijā) ir zviedru hokejists, labās malas uzbrucējs, Zviedrijas hokeja izlases dalībnieks. Pašlaik (2020) Petešons spēlē Šveices hokeja līgas klubā Cīrihes "Lions".

## Spēlētāja karjera
Pēc divām Rietumu hokeja līgā aizvadītām sezonām, profesionāļa karjeru Petešons sāka 2007.—08. gada sezonā, kurā spēlēja Zviedrijas Elitsērijas kluba Frölunda BK rindās. Frölunda BK rindās Petešons spēlēja līdz 2010. gadam. 2010.—11. gada sezonu hokejists aizvadīja AHL kluba Čikāgas "Wolves" rindās, taču tad vēl uz sezonu atgriezās Frölunda BK sastāvā.

2012. gada vasarā pievienojās KHL klubam Doneckas "Donbass", savukārt 2013.—14. gada sezonas ievadā no "Donbass" rindām tika atlaists un pārcēlās uz Šveices hokeja līgas vienību *[[HC Lugano]]*. Nākamo sezonu Petešons noslēdza kā visas līgas rezultatīvākais spēlētājs. 2016.—17. gada sezonu aizvadīja KHL, taču tad atgriezās Šveicē, kur Cīrihes "Lions" sastāvā izcīnīja 2018. gada līgas čempiones titulu.

Zviedrijas hokeja izlases rindās izcīnījis zelta medaļas 2013. gada Pasaules čempionātā.

## Ārējās saites
Matiass Zēgers

**Matiass Zēgers** (*Mathias Seger*; dzimis 1977. gada 17. oktobrī) ir bijušais šveiciešu hokejists, aizsargs, Šveices hokeja izlases dalībnieks. Karjeras laikā aizvadījis 22 sezonas Šveices hokeja līgā, 19 no tām — Cīrihes "Lions" sastāvā. Kopā ar "Lions" kļuvis par seškārtēju Šveices čempionu, 12 gadus bijis komandas kapteinis. Šveices hokeja izlases sastāvā izcīnījis sudraba medaļas 2013. gada pasaules čempionātā. Kopumā spēlējis 16 pasaules čempionātos un četrās olimpiskajās spēlēs.

## Spēlētāja karjera
Profesionāļa karjeru Zēgers sāka 1996.—97. gada sezonā Šveices hokeja līgas kluba HK Rapersvīla rindās. Rapersvīlā hokejists aizvadīja trīs sezonas, taču tad pievienojās Cīrihes "Lions" rindās, 2000. un 2001. gadā kopā ar klubu kļūstot par divkārtējo Šveices čempionu.

Jau sākot ar 2006.—07. gada sezonu Zēgers sāka pildīt "Lions" kapteiņa funkcijas. 2008. gadā kopā ar klubu izcīnīja vēl vienu līgas čempiones titulu. 2009.—10. gada sezonā Zēgers bija līgas rezultatīvākais aizsargs. 2012., 2014. un 2018. gadā Zēgeram kopā ar "Lions" vēl trīs reizes izdevās izcīnīt Šveices čempiona titulu. 2018. gada aprīlī hokejists paziņoja par karjeras beigšanu. 2020. gadā uzņemts IIHF Slavas zālē.

Šveices hokeja izlases rindās izcīnījis sudraba medaļas 2013. gada Pasaules čempionātā.

## Ārējās saites

## Atsauces
Simons Mozers

**Simons Mozers** (*Simon Moser*; dzimis 1989. gada 10. martā) ir šveiciešu hokejists, malējais uzbrucējs. Pašlaik (2026) Mozers spēlē Šveices hokeja līgas kluba HK Berne rindās, pildot arī tās kapteiņa funkcijas.

## Spēlētāja karjera
Profesionāļa karjeru Mozers sāka 2007.—08. gada sezonā, kad aizvadīja četras spēles Šveices hokeja līgas kluba Langnavas "Tigers" rindās. Jau nākamajā sezonā hokejistam izdevās izcīnīt vietu "Tigers" pamatsastāvā. 2012.—13. gada sezonā uzbrucējs sāka pildīt komandas kapteiņa funkcijas.

2013.—14. gada sezonā Mozers aizvadīja sešas spēles NHL kluba Našvilas "Predators" sastāvā, taču tad atgriezās Šveicē, pievienojoties HK Berne rindām. 2016. un 2017. gadā kopā ar komandu kļuva par Šveices čempionu.

Šveices hokeja izlases rindās izcīnījis sudraba medaļas 2013. gada Pasaules čempionātā.

## Ārējās saites